Teyrnged i David Lloyd – Y Blog Recordiau Cymraeg
Teyrnged i David Lloyd
Cofnodwyd gandilwyn2 13/02/2020 13/02/2020 Wedi'i gofnodi yncasglu, Recordiau, UncategorizedTagiau:david lloyd, john hywel, sain 1246, sain 846, teyrnged i david lloyd, wynford evans
Wedi i mi sgwennu am y tenor, David Lloyd yn ddiweddar, mi wnes i daro ar draws record deyrnged i David Lloyd, gan y tenor Cymreig Wynford Evans, a Abertawe.
"Teyrnged i David Lloyd" yw teitl y record a'r caset, a gyhoeddwyd gan Sain yn 1982 (Sain 1246D yw'r record hir, a Sain C846N yw'r caset.
Record hir a chaset Teyrnged i David Lloyd
Ganwyd Wynford Evans yn Abertawe ar y 30ain o Ebrill 1946, yn frawd bach i Huw, ac yn fab i William Thomas Evans a Lizzie Ann.
Cefn y record hir
Yn 1964, yn 18 oed, fe fentrodd ar, ac ennillodd, unawd tenor 18-25 yn Eisteddfod Genedlaethol Abertawe, ac aeth ymlaen i ennill sawl gwobr yn ystod ei yrfa. Yn 1969 fe ganodd i'r Tywysog Charles yn ystod ei daith Arwisgo o gwmpas Cymru.
Bu'n ganwr opera mewn sawl gwlad, ac yn aelod o sawl grwp cerddorol, ac ymddangosodd sawl gwaith ar y teledu.
Bu hefyd yn diwtor cerdd preifat i fyfyrwyr o bob oed.
Yn 1967 fe briododd â Judith Thomas yng nhapel y Bedyddwyr Dinas Noddfa, Abertawe. Cawsant dau o blant, Geraint ac Eryl. Fe symudodd i Englefield Green, Surrey ac wedyn i Staines upon Thames. Bu'n gysylltiedig â sawl cymdeithas gorawl trwy ei fywyd.
Bu farw ar y 23ain o Fedi, 2009.
Ar y record, fe ganodd 13 o ganeuon teyrnged i David Lloyd. Yn ôl y daflen ddaeth gyda'r record, mae nodiadau Huw Williams yn esbonio "mae'n briodol iawn bod pob eitem a gynhwysir yn y rhaglen yn dal rhyw gysylltiad â'r tenor o Sir y Fflint, ac yn gyfrwng i'n hatgoffa o'r 'llais a hudodd genedl'".